**Մերի Օսթին** (անգլ.՝ Mary Austin; մարտի 6, 1951(1951-03-06), Ֆուլհեմ, Լոնդոնի կոմսություն, Անգլիա, Միացյալ Թագավորություն), 1970-1976 թվականներին բրիտանական Queen ռոք խմբի վոկալիստ Ֆրեդի Մերկուրիի ընկերուհի և օգնական։

1970-ականների վերջին իր հարցազրույցներից մեկի ժամանակ Ֆրեդի Մերկուրին խոստովանել է, որ Օսթինը «նրա ամբողջ կյանքի սերն է և մի մարդ, ում չի կարողացել փոխարինել ոչ մի սիրեկան», իսկ նրա հետ հարաբերությունները նա ընդունում էր որպես «ամուսնություն»։ Մերիից բաժանվելուց հետո, Մերկուրին աշխատանքի է վերցրել նրան իր սեփական ընկերության մեջ և դարձել է նրա որդու՝ Ռիչարդի, կնքահայրը։

Կենսագրություն
--------------

Նա ծնվել է 1951 թվականի մարտի 6-ին Անգլիայի Լոնդոն քաղաքում՝ աշխատող դասի ընտանիքում։ Նրա երկու ծնողներն էլ խուլ էին։ Մերին ստիպված էր աշխատել 15 տարեկանից՝ սկզբում որպես քարտուղարուհի, հետո էլ՝ բուտիկում։

Լոնդոնի Քենսինգթոն թաղամասում գտնվող Garden Lodge տան լուսանկար
Մերկուրին և Օսթինը ծանոթացել են 1969 թվականին՝ Queen խմբի կիթառահար Բրայան Մեյի շնորհիվ, ում հետ նա հանդիպում էր։ Մերկուրին առաջարկություն է արել Օսթինին 1973 թվականի Սուրբ Ծննդյան օրը։ Մերին համաձայնվել է, սակայն նրանք այդպես էլ չեն ամուսնացել։ 1973-1976 թվականներին նրանք միասին ապրում էին Լոնդոնում։ Մերին բաժանվել է Ֆրեդիից այն բանից հետո, երբ երգիչը խոստովանել է, որ բիսեքսուալ է։ Մերկուրին մի քանի երգ է գրել Մերի Օսթինի մասին, հատկապես «A Night at the Opera» (1975) ալբոմի «Love Of My Life» երգը։

Ֆրեդի Մերկուրին կտակել է նրան իր ունեցվածքի կեսը, ներառյալ Garden Lodge տունը Լոնդոնի Քենսինգթոն շրջանում և իր ձայնասկավառակների հետագա վաճառքից շահույթի իրավունքները։ Օսթինը Mercury Phoenix Trust բարեգործական ֆոնդի անդամ է։ Արտիստի խնդրանքով նա նաև միակ մարդն է, ով տեղյակ է, թե որտեղ է թաղված Ֆրեդիի աճյունը։

2017 թվականի Օսթինը հեռացրել է Garden Lodge-ի ցանկապատի վրա գտնվող Ֆրեդի Մերկուրիի հիշատակի վայրը, որի վրա երգչի երկրպագուները պատկերներ և գրություններ էին թողնում։ ԶԼՄ-ները դժգոհություն են հայտնել այս որոշման վերաբերյալ։

Անձնական կյանք
--------------

Մերկուրիից բաժանվելուց հետո նա սկսել է հանդիպել երաժիշտ Ջո Բերթի հետ։ 1990-1993 թվականներին նա հարաբերությունների մեջ էր գտնվում ճարտարապետ Փիրս Քեմերոնի հետ։ Նրանք երկու որդի են ունեցել՝ Ռիչարդ և Ջեյմս։ 1998-ից 2006 թվականներին նա ամուսնացած էր բիզնեսմեն Նիք Հոլֆորդի հետ։

Հանրամատչելի մշակույթում
------------------------

Ռոնալդ Ռիթեր և Էվերմոր Սուսանի «Խոսակցություն Ֆրեդի Մերկուրիի հետ» (անգլ.՝ «Conversations With Freddie Mercury») գրքում Մերիին մի ամբողջ գլուխ է հատկացվել։ Տեղեկություններ նրա մասին կարելի է գտնել նաև Մերկուրիի կենսագրական գրքերի մեջ, օրինակ, Մարկ Բլեյքի «Ֆրեդի Մերկուրի․ Կախարդության տեսակ» (անգլ.՝ «Freddie Mercury: A Kind Of Magic») կամ Դևիդ Բրեթի «Ֆրեդի Մերկուրի․ Ինտիմ կենսագրություն» (անգլ.՝ «Freddie Mercury: An Intimate Biography») գրքերում։

Օսթինը հայտնվել էր Ֆրեդի Մերկուրիի մասին վավերագրական կենսագրական «Ֆրեդի Մերկուրի․ Չպատմված պատմությունը» (անգլ.՝ «Freddie Mercury: The Untold Story») (2000) ֆիլմում։ Ներկայումս նա հանրային մարդ չէ և հազվադեպ է հարցազրույցներ տալիս։

Ամերիկաբրիտանյան «Բոհեմական Ռապսոդիա» ֆիլմում նրա դերը կատարել է Լյուսի Բոյնտոնը։

Ծանոթագրություններ
------------------

1. ↑  For A Song: The Mercury that’s rising in rock is Freddie the satiny seductor of Queen//«People Magazine», 12 мая 1977 года
2. ↑  *St. Michael, Mick.* Queen in their own words(անգլ.). — London: Omnibus Press, 1994. — ISBN 978-0-7119-3014-8.
3. ↑  Jones, Lesley-Ann (2012). *Mercury: An Intimate Biography of Freddie Mercury*. Simon and Schuster. էջ 83. ISBN 978-1-4516-6397-6.
4. ↑  «Mary Austin». *IMDb*. Վերցված է 2020 թ․ մարտի 28-ին.
5. ↑  «Mary Austin – Biography 2020». *Nestlords* (ամերիկյան անգլերեն). Արխիվացված է օրիգինալից 2020 թ․ մարտի 28-ին. Վերցված է 2020 թ․ մարտի 28-ին.
6. ↑  Bertram, Colin. «Meet Mary Austin, the Woman Who Stole Freddie Mercury's Heart». *Biography* (ամերիկյան անգլերեն). Վերցված է 2020 թ․ մարտի 28-ին.
7. ↑  *Вигг, Дэвид.* Интервью с Мэри Остин Archived 2008-06-18 at the Wayback Machine. // OK! — 2000. — 17 марта.
8. ↑  Jones 2011, էջ. 3, Ch. 7, Mary
9. ↑  Origjanska, Magda (2017 թ․ հուլիսի 18). «Mary Austin: The woman who inspired Freddie Mercury as a muse and stood by him at the end». *The Vintage News* (ամերիկյան անգլերեն). Վերցված է 2019 թ․ հունիսի 25-ին.
10. ↑  Parker, Lyndsey (2017 թ․ սեպտեմբերի 8). «Brian May discusses the unusual, beautiful love story in Freddie Mercury biopic». *Yahoo! Entertainment*. Արխիվացված օրիգինալից 2018 թ․ մարտի 13-ին. Վերցված է 2018 թ․ հուլիսի 17-ին.
11. ↑  «Freddie Mercury's 'wife' Mary Austin 'could never let him go' until he died». The Daily Star. Վերցված է 2019 թ․ հոկտեմբերի 28-ին. `{{cite web}}`: Unknown parameter `|język=` ignored (օգնություն)
12. ↑  Меркьюри завещал мне свои миллионы Archived 2010-10-23 at the Wayback Machine. // Daily Mail Weekend. — 2000. — 22 января.
13. ↑  Неизвестные фотографии Фредди Меркьюри пролили свет на отношения с его «незаменимой женой» Мэри Остин(չաշխատող հղում)

Արտաքին հղումներ
----------------

* Մերի Օսթին Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |